Rade Prica fik en drømmedebut med en scoring for sin nye engelske klub Sunderland, da han debuterede tirsdag aften. Han var ikke længe om at introducere sig selv på scenen i verdens vel allerbedste fodboldliga. Blot 20 minutter efter, at Rade Prica var kommet på banen for veteranen Dwight Yorke afgjorde han i realiteten det vigtige bundopgør melllem Sunderland og Birmingham ved at score til slutresultatet 2-0. Det fortæller nordjyske dk. Den tidligere AaB'er scorede faktisk yderligere en gang, men scoringen blev fejlagtigt nulstillet for hands. Med sejren fik svenskerens nye klub en smule afstand til nedrykningsregionen i Premier League. - Prica gjorde det fantastisk, og jeg er meget glad på hans vegne. Han skal nok blive en gevinst for os, sagde Sunderland-manager Roy Keane efter kampen.

Opsummering:
Drømmedebut til den tidligere AaB-angriber Rade Prica i engelsk fodbold